#### PROJEKTS

APSTIPRINĀTI

ar Daugavpils valstspilsētas pašvaldības domes 2024. gada\_\_.\_\_\_\_\_

lēmumu Nr. \_\_\_\_\_\_\_ (prot. Nr.\_\_\_,\_\_\_.§)

# Daugavpils valstspilsētas pašvaldības domes 2024. gada \_\_.\_\_\_\_\_\_\_\_ saistošie noteikumi Nr.\_\_\_\_ “Grozījumi Daugavpils valstspilsētas pašvaldības domes 2022.gada 28.aprīļa saistošajos noteikumos Nr.15 “Par Daugavpils valstspilsētas pašvaldības palīdzību dzīvokļa jautājumu risināšanā””

*Izdoti saskaņā ar likuma  
"*[*Par palīdzību dzīvokļa jautājumu risināšanā*](https://likumi.lv/ta/id/56812-par-palidzibu-dzivokla-jautajumu-risinasana)*"*[*6. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*otro daļu,*[*7. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*piekto un sesto daļu,*[*11. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*ceturto daļu,*[*12. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*1.1 daļu,*[*14. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*astoto daļu,*[*15. pantu*](https://likumi.lv/ta/id/56812-par-palidzibu-dzivokla-jautajumu-risinasana#_blank)*,*[*17. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*otro daļu,*[*21.*](https://likumi.lv/ta/id/56812-par-palidzibu-dzivokla-jautajumu-risinasana#_blank)*5 panta ceturto daļu,*[*21.*](https://likumi.lv/ta/id/56812-par-palidzibu-dzivokla-jautajumu-risinasana#_blank)*6 panta otro daļu,*[*21.*](https://likumi.lv/ta/id/56812-par-palidzibu-dzivokla-jautajumu-risinasana#_blank)*7 panta pirmo daļu,*[*24. panta*](https://likumi.lv/ta/id/56812-par-palidzibu-dzivokla-jautajumu-risinasana#_blank)*pirmo daļu*

Izdarīt Daugavpils valstspilsētas pašvaldības domes 2022. gada 28. aprīļa saistošajos noteikumos Nr. 15 "Par Daugavpils valstspilsētas pašvaldības palīdzību dzīvokļa jautājumu risināšanā" (Latvijas Vēstnesis, 2022, Nr. 95; 2022, Nr.188; 2023, Nr. 10) šādus grozījumus:

1. Papildināt 6. punktu ar 6.7. apakšpunktu šādā redakcijā:

"6.7. persona, kura kā kvalificēts speciālists vismaz desmit gadus īrēja pašvaldības dzīvojamo telpu, ja darba tiesiskās attiecības tiek izbeigtas personai aizejot vecuma pensijā vai invaliditātes dēļ."

1. Papildināt ar 20.¹ punktu šādā redakcijā:

"20.¹ Izbeidzoties dzīvojamās telpas īres līgumam ar kvalificētu speciālistu (dienesta dzīvojamās telpas īres līgums) 6.7. apakšpunktā norādītajā gadījumā, komisija var lemt par tās pašas dzīvojamās telpas īres līguma noslēgšanu atbilstoši 21.punkta pirmās daļas nosacījumiem, ja ar Daugavpils domes lēmumu šai dzīvojamajai telpai ir noņemts speciālistam izīrējamās dzīvojamās telpas statuss.".

3. Svītrot 26.punktu.

Daugavpils valstspilsētas pašvaldības domes priekšsēdētājs A.Elksniņš

# Daugavpils valstspilsētas pašvaldības domes 2024. gada \_\_.\_\_\_\_\_\_\_\_

# “Grozījumi Daugavpils valstspilsētas pašvaldības domes 2022.gada 28.aprīļa saistošajos noteikumos Nr.15 “Par Daugavpils valstspilsētas pašvaldības palīdzību dzīvokļa jautājumu risināšanā””

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.Mērķis un nepieciešamības pamatojums.** | 1.1. Grozījumi, atbilstoši likuma “Par palīdzību dzīvokļa jautājumu risināšana” 15.panta pilnvarojumam, paredz noteikt vēl vienu personu kategoriju, kam palīdzība sniedzama vispārējā kārtībā - persona, kura kā kvalificēts speciālists vismaz desmit gadus īrēja pašvaldības dzīvojamo telpu, ja darba tiesiskās attiecības tiek izbeigtas personai aizejot vecuma pensijā vai invaliditātes dēļ.  Kā arī ir paredzēta šo dzīvojamo telpu izīrēšanas kārtība.  Šie grozījumi nepieciešami, lai iepriekšminētajai personu kategorijai sniegtu sociālo drošību.  Saistošo noteikumu projekta 3.punkts paredz svītrot saistošo noteikumu 26.punktu, jo tas dublē augstāka juridiska spēka tiesību normu - Dzīvojamo telpu īres likuma 32.panta otro daļu, kas nosaka, ka pašvaldībai piederošas dzīvojamās telpas īrnieka nāves gadījumā vai dzīvesvietas maiņas gadījumā pilngadīga persona, kura kopā ar īrnieku saņēmusi palīdzību atbilstoši normatīvajam aktam [par palīdzību dzīvokļa jautājumu risināšanā](https://likumi.lv/ta/id/351476-par-palidzibu-dzivokla-jautajumu-risinasana), ir tiesīga prasīt, lai ar to tiek noslēgts dzīvojamās telpas īres līgums iepriekšējā īrnieka vietā, ievērojot pašvaldības saistošos noteikumus. Līdz ar to šādu dzīvojamo telpu izīrēšanas kārtība ir jau atrunāta likumā un pašvaldība saistošajos noteikumos nevar noteikt citādāku kārtību.  1.2. Grozījumu saistošajos noteikumos var izdarīt tikai ar citiem saistošajiem noteikumiem. |
| **2. Fiskālā ietekme uz pašvaldības budžetu.** | Nav attiecināms. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci.** | 1. Sociālā ietekme – mērķa grupa, uz kurām attiecināms šo saistošo noteikumu grozījumu tiesiskais regulējums, ir fiziskas personas. 2. Ietekme uz vidi – nav attiecināms. 3. Ietekme uz iedzīvotāju veselību – nav attiecināms. 4. Ietekme uz uzņēmējdarbības vidi pašvaldības teritorijā – nav attiecināms. 5. Ietekme uz konkurenci – nav attiecināms. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | 4.1. Ietekmes uz administratīvajām procedūrām nav, papildu administratīvās procedūras nav paredzētas.  Saistošo noteikumu piemērošanā persona var vērsties pašvaldības Īpašuma pārvaldīšanas departamenta Dzīvokļu nodaļā.  4.2. Izsludinātie noteikumi tiks publicēti oficiālajā izdevumā "Latvijas Vēstnesis". Noteikumi tiks publicēti pašvaldības informatīvajā izdevumā un oficiālajā pašvaldības tīmekļvietnē, vienlaikus nodrošinot atbilstību oficiālajai publikācijai norādot atsauci uz oficiālo publikāciju atbilstoši [Pašvaldību likuma](https://likumi.lv/ta/id/336956-pasvaldibu-likums) [47. panta](https://likumi.lv/ta/id/336956-pasvaldibu-likums#_blank) astotajai daļai. |
| **5. Ietekme uz pašvaldības funkcijām un cilvēkresursiem** | 5.1. Saistošie noteikumi izstrādāti Pašvaldību likuma 4. panta pirmās daļas 10. punktā noteiktās autonomās funkcijas izpildei - sniegt iedzīvotājiem palīdzību mājokļa jautājumu risināšanā.  5.2. Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas. |
| **6.Izpildes nodrošināšana** | Saistošo noteikumu izpildi nodrošina pašvaldības Mājokļu komisija. |
| **7. Prasību un izmaksu samērīgumu pret ieguvumiem, ko sniedz mērķa sasniegšana.** | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| **8. Izstrādes gaitā veiktās konsultācijas ar privātpersonām un institūcijām.** | 8.1. Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām.  8.2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana.  8.3. Noteikumu projekts bija publicēts pašvaldības tīmekļvietnē [www.daugavpils.lv](http://www.dobele.lv/) no 2024. gada 04.septembra līdz 2024. gada 18.septembrim (ieskaitot).  8.4. Publicēšanas laikā par noteikumu projektu **tika/ netika** saņemti sabiedrības viedokļi. |

Daugavpils valstspilsētas pašvaldības domes priekšsēdētājs A.Elksniņš